kardosdrur/scandi-wiki huggingface dataset:
Erik Holst

Carl Erik Holst (født 21. juni 1922 i Nakskov, død 25. april 2013) var en dansk politiker (Socialdemokraterne) og minister.

 Medlem af Europa-Parlamentet fra 2. maj 1977 til 16. juli 1979.
 Miljøminister i Regeringen Anker Jørgensen IV fra 28. februar 1980 til 30. december 1981.
 Miljøminister i Regeringen Anker Jørgensen V fra 30. december 1981 til 10. september 1982.

Kilder 

Miljøministre fra Danmark
Danske ministre fra Socialdemokraterne
Tidligere folketingsmedlemmer fra Socialdemokraterne
Personer i Kraks Blå Bog (afdøde)
Medlemmer af Europa-Parlamentet fra Danmark 1973-1979
Folketingsmedlemmer i 1960'erne
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Ingeniører fra Danmark
Tove Lindbo Larsen

Tove Lindbo Larsen (født 25. december 1928 i København, død 29. september 2018) var en dansk politiker (Socialdemokraterne) og minister.

 Kirkeminister og minister for Grønland i Regeringen Anker Jørgensen IV fra 20. januar 1981 til 30. december 1981.
 Kirkeminister og minister for Grønland i Regeringen Anker Jørgensen V fra 30. december 1981 til 10. september 1982.

Henvisninger 
 

Grønlandsministre fra Danmark
Kirkeministre fra Danmark
Danske ministre fra Socialdemokraterne
Tidligere folketingsmedlemmer fra Socialdemokraterne
Personer i Kraks Blå Bog (afdøde)
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Lærere fra Danmark
Bjørn Westh

Bjørn Rømer Westh (født 2. februar 1944 i Overlade) er en dansk politiker (Socialdemokratiet) og minister.

Westh blev uddannet landinspektør i 1969 fungerede som sådan fra 1972 til 1981 i Viborg.

 Landbrugsminister i Regeringen Anker Jørgensen IV fra 20. januar 1981 til 30. december 1981.
 Landbrugsminister i Regeringen Anker Jørgensen V fra 30. december 1981 til 10. september 1982.
 Landbrugsminister og fiskeriminister i Regeringen Poul Nyrup Rasmussen I fra 25. januar 1993 til 27. september 1994.
 Justitsminister i Regeringen Poul Nyrup Rasmussen II fra 27. september 1994 til 30. december 1996.
 Trafikminister i Regeringen Poul Nyrup Rasmussen III fra 30. december 1996 til 23. marts 1998.

Henvisninger 

 Biografi hos Folketinget.dk

Justitsministre fra Danmark
Landbrugsministre fra Danmark
Transportministre fra Danmark
Danske ministre fra Socialdemokraterne
Tidligere folketingsmedlemmer fra Socialdemokraterne
Personer i Kraks Blå Bog
Amtsrådsmedlemmer fra Socialdemokraterne
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Fiskeriministre fra Danmark
Landinspektører
Ole Espersen

Ole Mogens Espersen (født 20. december 1934 i Nylars, død 4. december 2020) var en dansk politiker og tidligere minister for Socialdemokratiet. Han var professor, dr. jur.

Ole Espersen blev valgt til Folketinget ved jordskredsvalget i 1973 og var MF indtil 1994. Han var opstillet i Brønshøjkredsen i Østre Storkreds. Espersen var også medlem Europa-Parlamentet fra 1974 til 1977.

I 1981-1982 var han justitsminister i Anker Jørgensens fjerde og femte regering.

Espersen blev født på Bornholm i 1934. Han blev uddannet jurist fra Københavns Universitet i 1959. Han arbejdede i Justitsministeriet indtil han blev professor i statsforvaltningsret ved Københavns Universitet i 1971. Efter sin tid i Folketinget vendte han tilbage til Københavns Universitet som professor i folkeret.

Espersen arbejdede på menneskerettighedsområdet som kommissær for demokratiske institutioner og menneskerettigheder i Østersørådet og som formand for Den Danske Helsinki-Komité for Menneskerettigheder. Han var også i to perioder formand for Radiorådet.

Udvalgt bibliografi 
 Ole Espersen: Elementær statsforfatningsret. 1972. Universitetsforlaget.

Referencer 

Justitsministre fra Danmark
Danske ministre fra Socialdemokraterne
Tidligere folketingsmedlemmer fra Socialdemokraterne
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Medlemmer af Europa-Parlamentet fra Danmark 1973-1979
Jurister fra Danmark
Professorer fra Københavns Universitet
Medlemmer af DRs bestyrelse (tidligere Radiorådet)
Personer i Kraks Blå Bog (afdøde)
Billedtekst

En billedtekst er en tekst som skrives – typisk – under et billede i, fx en artikel . Teksten giver oftest en kort beskrivelse af selve billedet, hvor det er fra og hvem der har taget billedet samt eventuel oplysning om ophavsret. Billedteksten kan også bruges til at fortælle læseren hvad hun skal lægge mærke til på billedet.

Trykning og typografi
Journalistik
Bent Rold Andersen

Bent Rold Andersen (født 1. juni 1929 i København, død 7. oktober 2015) var en dansk politiker og tidligere minister. Han var fra 1956 til 1999 medlem af Socialdemokraterne, fra 25. marts 2007 til 2009 medlem af Det Radikale Venstre) og siden juni 2012 medlem af Enhedslisten.

Han var søn af kemograf Erland Andersen og Karen Andersen (født Olsen).

Bent Rold Andersen blev student fra Frederiksberg Gymnasium i 1948 og cand.polit. i 1955. Fra 1972 til 1975 var han professor i socialpolitik og arbejdsmarkedspolitik ved RUC. Udnævnt til æresdoktor ved Kwansei-Gakuin Universitetet i Osaka i 1998.

Han var formand for Det Økonomiske Råd 1976-78 og socialminister i Regeringen Anker Jørgensen V fra 27. april 1982 til 10. september 1982.

Referencer

Eksterne henvisninger 
 

Socialministre fra Danmark
Danske ministre fra Socialdemokraterne
Tidligere folketingsmedlemmer fra Socialdemokraterne
Folketingsmedlemmer i 1980'erne
Økonomiske vismænd fra Danmark
Ansatte ved Roskilde Universitet
Æresdoktorer
Personer i Kraks Blå Bog (afdøde)
Personer fra København
Faglitterære forfattere fra Danmark
Debattører fra Danmark
Dansksprogede forfattere fra Danmark
Bent Hansen (redaktør)

Bent Axel Valdemar Hansen (født 7. november 1931 i København, død 10. januar 2000 i Brønshøj) var en dansk redaktør, politiker (Socialdemokraterne) og minister.

Bent Hansen var chefredaktør på Aktuelt fra 1965 til 1981 og presse-og informationschef i Specialarbejderforbundet i Danmark fra 1982 til 1995 .
Han var ligeledes socialminister i Regeringen Anker Jørgensen V fra 30. december 1981 til 27. april 1982.

Bent Hansen er endvidere forfatter til bogen Velstand uden velfærd, der er en kritik af velfærdssystemets tendens til at reproducere de sociale mønstre. Det er f.eks. ikke arbejderbørnene, som bliver akademikere, men oftest børn af akademikere. På denne måde legitimerer velfærdsstaten klassesamfundets fortsatte beståen. Bogen betragtes i dag som en klassiker inden for dansk politisk sociologi.

Han er begravet på Bispebjerg Kirkegård.

Noter 

Socialministre fra Danmark
Danske ministre fra Socialdemokraterne
Tidligere folketingsmedlemmer fra Socialdemokraterne
Personer i Kraks Blå Bog (afdøde)
Folketingsmedlemmer i 1980'erne
Chefredaktører fra Danmark
Fagforeningsfolk fra Danmark
Faglitterære forfattere fra Danmark
Dansksprogede forfattere fra Danmark
Personer fra København
Budolfi Kirke

Budolfi Kirke er Aalborgs domkirke med en central placering i byen på Budolfi Kirkeplads mellem Algade og Gammeltorv. Kirkens nuværende form er fra 1941-43, hvor kirken gennemgik en større udvidelse og ombygning. Forinden har der ligget en trækirke fra 1000-tallet.

Kirken var i middelalderen indviet til den engelske helgen Botholphus (genitiv Botholphi), på dansk kaldet Sankt Budolf. I 870 ødelagde danske landsmænd, Botholphus kloster, hvor hans relikvier blev reddet og delt ud på tre engelske klostre. Dette gjorde Botholphus kendt både i England og i udlandet. I England er der indviet 70 kirker til ham og i Danmark var det syv kirker, hvor kun kirken i Aalborg og på Bornholm har beholdt Budolfi-navnet.

Før reformationen var Børglum Kloster domkirke, men efter reformationen flyttede man bispesædet væk fra Børglum. I 1553 besluttede den danske konge, at biskoppen skulle bo i Aalborg. Aalborg hørte dengang til Viborg stift, men i 1554 blev Aalborg flyttet fra Viborg stift og blev til det nuværende Aalborg stift, hvor kirken blev domkirke for Aalborg Stift og sognekirke i Budolfi Sogn.

Budolfi Kirke er opbygget med et midterskib, to sideskibe, våbenhus og tårnrum i slutningen af 1300-tallet i gotisk stil i gule munkesten. Den nævnes i Danske Atlas med årstallet 1399. I 1899-1900 blev sakristiet mod nord – Gammel Torv - tilføjet ved en stor renovering af kongelig bygningsinspektør Hack Kampmann, og i 1942-1943 tilføjede kongelig bygningsinspektør Einar Packness 14 meter til koret samt kapelbygningen mod syd – Algade.
Spiret er opført i 1779 for de testamentariske gaver, som søskendeparret Jacob og Elisabeth Himmerig gav i henholdsvis 1773 og 1774. Spiret har siden da stået som Aalborg bys vartegn.
De 4 identiske urskiver, der sidder på hvert af tårnets sider er udført i 1817 af den aalborgensiske blikkenslagermester Frederich Vilhelm Meyer. På tårnets sydside findes et solur, som fortæller, at kirken ikke ligger øst/vest, men 10 grader mod syd.

Eksterne kilder og henvisninger 

 Budolfi Kirke hos KortTilKirken.dk

Noter 

Kirker i Aalborg Stift
Kirker i Aalborg Amt
Domkirker i Danmark
Aalborg Centrum
Kirker i Aalborg
Knud Munk

Knud Bernhard Munk (født 23. oktober 1936 i Fredericia, død 26. februar 2016) var en dansk arkitekt.

Virke 
Han tog realeksamen 1953, blev tømrersvend 1957 og bygningskonstruktør 1958. Munk blev optaget på Kunstakademiets Arkitektskole, hvorfra han tog afgang som arkitekt 1963. Han var ansat hos Henning Larsen og Arne Jacobsen 1963-65 og drev egen tegnestue siden 1965.

Han har været på studierejser til Mexico, Indien og USA.

Hædersbevisninger 
 Financial Times Architectural Award 1975
 Betong Pris, Norge 1978
 Betonelementprisen 1980
 The Concrete Society Award 1980
 Eckersberg Medaillen 1981
 Murerprisen 1990
 Nordisk Pladepris 1990
 Træprisen 1990

Udstillinger 
 Arkitektur 68, Kunstforeningen for Vestfyn, Assens 1968
 Vrå-udstillingen 1980
 L'Institut français d'architecture, 1988

Værker 

 Skovlyskolen, Søllerød (1970, 1. præmie 1965)
 Bryggeri for Carlsberg, Northampton (Financial Times' Award) Se også: Carlsberg, Northampton - previously Pickerin Phipps brewery
 Amtsgården, Roskilde (1976, 1. præmie 1968, udvidet 1989)
 Grieghallen, Bergen (1978, 1. præmie 1964)
 Kommunal administrationsbygning, Sorø (1978, 1. præmie)
 Tycho Brahe Planetarium, Gl. Kongevej, København (1989, 1. præmie)
 Udvidelse af Gladsaxe Rådhus (1984-86, 1. præmie 1984);
 Statens Serum Institut, Artillerivej, ekspeditionsbygning (1984)
 Statens Serum Institut, Aids-laboratorium (1986)
 Ringsted Hovedbibliotek, Tværallé (1985, 1. præmie 1981)
 Hørsholm Bibliotek og kulturhus, Trommen (1987-88, 1. præmie i indbudt konkurrence)
 Kammeroperahus, Bergen (1988)
 Dyrehospital m.m., Zoologisk Have, Frederiksberg (1988)
 Forbundshus for Danmarks Bibliotekarforbund, Frederiksberg (1990), præmieret af Frederiksberg Kommune)
 Musikteater m.m., Griegcentret, Bergen (1990)

Projekter 
 Stadshus, Malmö, (1967, 3. præmie)
 Operahus, Göteborg (1969, 2. præmie)
 Carlsberg Planetarium (1970, 1. præmie
 Universitetscenter, Aalborg (1975, 3. præmie)
 Kommunal administrationsbygning, Næstved (1. præmie)
 Postgirobygning, Høje Tåstrup (1986)
 Bibliotek, Alexandria, Egypten (1989, præmieret)
 Akropolis Museum, Athen (1990, præmieret)
 Musikhus, København (1993)

Se også

Kilder 
 

Arkitekter fra Danmark
Danskere i 1900-tallet
Personer fra Fredericia
Modtagere af Eckersberg Medaillen
Personer i Kraks Blå Bog (afdøde)
Trommen

Trommen er et kulturhus i Hørsholm. Trommen, der ligger i samme byggeri som Hørsholm Bibliotek, er tegnet af arkitekt Knud Munk og blev indviet i 1988. Navnet skyldes den cylinderformede bygning, der danner rammen om scenerummet.

Trommen er en kommunal institution under Hørsholm Kommune. Før 2006 var det et kommunalt ejet aktieselskab, men denne konstruktion blev kendt i strid med kommunestyrelsesloven.

Kulturcentre i Danmark
Kultur i Hørsholm
Bygninger, konstruktioner og anlæg i Hørsholm
Rungsted

Rungsted også kendt som Rungsted Kyst er en bydel i byen Hørsholm ved Øresund nord for København. Postdistriktet og bydelens station hedder Rungsted Kyst, begge dele ligger i i Hørsholm Kommune. Centrum af Hørsholm ligger to kilometer vest for Rungsted. Ved Øresundskysten ligger Rungsted Havn, som er en lystbådehavn.

Forfatteren Johannes Ewald boede fra marts 1773 til efteråret 1775 på Rungsted Kro, hvor han havde nogle af sine mest produktive år og bl.a. skrev Rungsteds Lyksaligheder – En Ode. Kroen flyttede i 1803, men bygningerne bestod og fik navnet Rungstedlund. Ewald ligger begravet på Trinitatis Kirkegård i København. To høje i Rungsteds omegn er opkaldt efter Ewald, dels den gamle bronzealderhøj i Rungstedlunds park, dels den høj, der ligger ved Rungstedvej nær havnen. Fra højen er der en glimrende udsigt over Øresund og Rungsted Havn. Det diskuteres stadig hvilken af de to høje, der er 'den rigtige' Ewalds Høj. Men på Ewalds tid var det Rungstedlund, der var kroen, og derfor mest sandsynligt, at det var højen på Rungstedlund i krohaven, som var digterens foretrukne.
I 1931 da Karen Blixen vendte tilbage til Danmark fra Afrika, flyttede hun ind på Rungstedlund, som hendes far Wilhelm Dinesen havde erhvervet i 1879, og hun boede der til sin død i 1962.

Et stenkast fra Rungstedlund boede Simon Spies i tre villaer, der alle lå mellem Strandvejen og Dreyersvej. Den sidste villa købte han udelukkende for at kunne anlægge en tennisbane i haven. Spies betalte årligt mellem 50 og 60 mio. kr. i kommuneskat til Hørsholm Kommune.

I henhold til jordebogen for Kronborg og Frederiksborg len 1582-83 havde Rungsted 14 fiskere, som kun ydede fisk i landgilde.

Noter

Eksterne henvisninger 
 Rungsteds Lyksaligheder – En Ode på Kalliope.dk
Erantis (art)

 
Erantis (Eranthis hyemalis), eller have-erantis, er en lav, fladedækkende flerårig urt af den type, man ofte kalder "knoldplanter". På grund af den meget tidlige blomstring plantes den i haverne, hvor den betragtes som én af de tidligste forårsbebudere. Hele planten er giftig.

Beskrivelse 
Erantis er en flerårig, urteagtig plante med en lav, fladedækkende vækst. De tre stængelblade sidder kransstillet øverst på den korte, oprette stængel. De er hånddelte med 5 lapper, der er smalt elliptiske og helrandede med en tydelig spids. Det enlige, grundstillede blad ses først efter afblomstringen. Det er ligeledes hånddelt med 5 lapper. Begge bladsider er græsgrønne, men oversiden er præget af den fremhævede midterribbe. Blomstringen sker i januar-marts, og den består af en grøn-brun, opret og hul, glat stængel med tre højblade under den forholdsvis store, gule blomst med seks gule bægerblade. Kronblade mangler. De grundstillede blade er langstilkede og runde eller hjerteformede med 5-7, hånddelte lapper. Frugterne er tørre kapsler med frø, som modner godt og spirer villigt i Danmark.

Rodnettet består af den vandrette jordstængel ("knolden") med talrige trævlerødder. 

Højde x bredde og årlig tilvækst: 0,05 x 0,05 (5 x 5 cm/år), heri ikke medregnet de puder, som planten danner med tiden. Målene kan bruges til beregning af planteafstande i fx haver.

Hjemsted 
Planten dyrkes i haver, men er naturaliseret i Danmark, hvor den findes i østdanske skove og parker. Centraleuropa er dens oprindelige hjemsted, hvor den vokser på lyse og varme steder i ege-avnbøgeskove, langs skovkanter og på græsningsarealer, men den er sjælden overalt i sit oprindelige område. Planten betragtes som et relikt fra tertiærtiden. 

I skove, domineret af ahorn, nær Bohor i Gorjanci bakkerne på den lave del af  Konjiška-bjergene i det østlige Slovenien, vokser arten i samfund, der er delvist alpint og delvist dinarisk præget, sammen med bl.a. alm. guldstjerne, alm. milturt, vintergæk, desmerurt, dorotealilje, hulrodet lærkespore, hvid kornstjerne, knoldet kulsukker, langstilket lærkespore, nibladet springklap, plettet arum, ramsløg, tobladet skilla og vedvarende måneskulpe

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Flerårige urter
Haveplanter
Gule blomster
Erantis
Palle Simonsen

Palle Julius Skipper Simonsen (6. maj 1933 i Sall - 16. april 2014) var en dansk politiker og tidligere socialminister og finansminister for det Konservative Folkeparti.

Han var i perioden 1989-1998 administrerende direktør i Arbejdsmarkedets Tillægspension, og var i perioden 1995-2002 bestyrelsesformand for Post Danmark. Han var formand for bestyrelsen i Socialforskningsinstituttet 1998-2008, og har været formand for Det Centrale Handicapråd (1990-2004), Center for Ligebehandling af Handicappede og Vanførefonden (1991-2008). Palle Simonsen var også med i Repræsentantskabet for Kofoeds Skole og Ældreboligrådet. Han var direktør for Civilforsvarsforbundet 1970-1982.

Han udgav i 2009 bogen Gemt eller glemt - alle har ret til at være med om brist i socialpolitikken og frivilligt socialt arbejde. Hans fortsatte engagement i socialt arbejde resulterede blandt andet i, at han sammen med tidl. statsminister Poul Nyrup Rasmussen i 2009 dannede foreningen Det Sociale Netværk, der blandt andet står bag headspace, de årlige Psykiatritopmøder og hjemmesiden Psykisksaarbar.dk, som sætter fokus på psykisk sårbare og pårørendes situation. Palle Simonsen var næstformand og medlem af Det Sociale Netværks bestyrelse.

1998 blev han Kommandør af 1. grad af Dannebrog.

Den 25. april 2014 blev han begravet fra Messiaskirken i Charlottenlund.

Kildehenvisninger 
 HVEM-HVAD-HVOR 1984, Politikens Forlag, København 1983,

Eksterne henvisninger 
 

Finansministre fra Danmark
Socialministre fra Danmark
Danske ministre fra Det Konservative Folkeparti
Tidligere folketingsmedlemmer fra Det Konservative Folkeparti
Kommandører af 1. grad af Dannebrog
Personer i Kraks Blå Bog (afdøde)
Folketingsmedlemmer i 1960'erne
Folketingsmedlemmer i 1970'erne
Folketingsmedlemmer i 1980'erne
Ib Stetter

Ib Gunnar Stetter (født 1. marts 1917 i Odense, død 16. marts 1997) var en dansk konservativ politiker og forhenværende industriminister og formand for Det Konservative Folkeparti.

Stetter var industriminister i Regeringen Poul Schlüter I fra 10. september 1982 til 12. marts 1986. Han var medlem af Folketinget i perioden 1964-87 og medlem af Europa-Parlamentet 1977-79. Han blev formand for De Konservative Folkeparti i 1977 efter Poul Schlüter indtil Schlüter igen fik posten i 1981.

Referencer

Kilder 
Hvem Hvad Hvor 1984, Politikens Forlag, København 1983,

Eksterne henvisninger 
 
 
 

Danske ministre fra Det Konservative Folkeparti
Tidligere folketingsmedlemmer fra Det Konservative Folkeparti
Medlemmer af Europa-Parlamentet fra Danmark 1973-1979
Folketingsmedlemmer i 1960'erne
Folketingsmedlemmer i 1970'erne
Folketingsmedlemmer i 1980'erne
Kommandører af Dannebrog
Personer i Kraks Blå Bog (afdøde)
Nils Wilhjelm

Nils Wilhjelm (født 17. juni 1936 i København, død 5. marts 2018) var en dansk godsejer, politiker (Konservative Folkeparti) og fhv. minister. Han var industriminister i Regeringen Poul Schlüter I fra 12. marts 1986 til 10. september 1987, i Regeringen Poul Schlüter II fra 10. september 1987 til 3. juni 1988 og i Regeringen Poul Schlüter III fra 3. juni 1988 til 2. december 1989. 1987-89 sad han i Folketinget.

Wilhjelm var søn af overingeniør, cand.polyt. Erik Wilhelm (død 1981) og hustru Grete f. Kier (død 1981), blev student fra Holte Gymnasium 1955 og blev forstkandidat 1963. Dernæst var han 1963-67 videnskabelig assistent ved Landbohøjskolens skovbrugsafdeilng og 1965-67 leder af Bruun Madsen & Wilhjelm A/S. I 1966 overtog han godset Orenæs fra sin onkel, Otto Wilhjelm, og drev det indtil 1995.

Igennem det meste af sin karriere beskæftigede Wilhjelm sig med skovbrug og træfabrikation. 1967-68 var han konsulent for Crown Zellerbach Corp. USA, 1968-70 direktionssekretær for Junckers Savværk og blev 1970 adm. direktør for Junckers Industrier A/S og A/S Sylvadan, hvilket han var frem til 1986.

Efter sin tid som industriminister blev han også kendt som formand for Wilhjelmudvalget, som Nyrup-regeringen i 2000 nedsatte til at undersøge naturens tilstand i Danmark.

Han var kammerherre, hofjægermester og blev 1998 Kommandør af 1. grad af Dannebrog. Derudover var han bestyrelsesmedlem for Incentive A/S (formand 1980-1983), for Det Danske Trælastkompagni A/S (indtil 1983), for Junckers Industrier A/S (indtil 1983), direktør for Incentive A/S 1983-86, formand for Industrirådet 1983-86, bestyrelsesmedlem for Aage V. Jensens Fonde (indtil 2003) og for Aage V. Jensen Naturfond i perioden 2005-2017, for Dampskibsselskabet af 1912 A/S (indtil 2003) og for Odense Staalskibsværft A/S (næstformand) og formand for Fonden Femern Bælt Forum (indtil 2007).

Gift 1963 med Suzette Morville (f. 10. maj 1936 i Frederiksværk). Wilhjelm var filatelist.

Referencer

Kilder 
 Virk-info/personer på archive.org
 HVEM-HVAD-HVOR 1984, Politikens Forlag, København 1983,

Eksterne henvisninger 
 

Danske ministre fra Det Konservative Folkeparti
Tidligere folketingsmedlemmer fra Det Konservative Folkeparti
Handelsministre fra Danmark
Personer i Kraks Blå Bog (afdøde)
Kommandører af 1. grad af Dannebrog
Godsejere fra Danmark
Personer fra København
Forstmænd fra Danmark
Medlemmer af Industrirådet
Folketingsmedlemmer i 1980'erne
Filatelister fra Danmark
Fabrikanter fra Danmark
Modtagere af Nersornaat i sølv
Kammerherrer fra Danmark
Hofjægermestre fra Danmark
Nils
Henning Grove

Henning Kvist Gregersen Grove (født 7. april 1932 i Svoldrup ved Farsø, død 9. maj 2014 i Skals) var en dansk politiker for Det Konservative Folkeparti. Han var medlem af Folketinget 1977-2001 og fiskeriminister 1982-1986.

Uddannelse 
 Haubro Friskole 1939-1945.
 Års Realskole 1945-1949.
 Student fra Rungsted Statsskole 1952.
 Den Kongelige Veterinær- og Landbohøjskole 1952-1958.

Karriere uden for politik 
 Praktiserende dyrlæge i Skals fra 1960.
 Medlem af Viborg Amts Dyrlæge-forening 1970-1975.
 Formand for Viborg Amts Dyrlæge-forening 1975-1977.
 Medlem af Låstrup-Skals Sogneråd 1966-1970.
 Medlem af Viborg Amtsråd 1970-1978.
 Formand for sygehusudvalget 1974-1978.
 Medlem af bestyrelsen for Løvelkredsens konservative vælgerforening 1968-1970.
 Formand for Skals Sparekasse 1976-1982.
 Formand for Jydsk Telefon 1989-1992.
 Medlem af Viborg Amtsråd og Økonomiudvalg fra 1994.
 Kommandør af 1. grad af Dannebrogordenen 1997
 Den islandske Falkeorden
 Finlands Løves Orden

Politisk karriere 
I regering:
 Fiskeriminister i Regeringen Poul Schlüter I fra 10. september 1982 til 12. marts 1986.

Opstillet og valgt til Folketinget:
 Partiets kandidat i Viborgkredsen fra 1973.
 Folketingsmedlem for Viborg Amtskreds 15. februar 1977 – 20. november 2001.

Andre poster i Folketinget:
 2. næstformand i Folketingets Præsidium 1993-2001.
 Medlem af Folketingets Finansudvalg 1982.
 Formand for Folketingets Markedsudvalg 1987-1991.
 Formand for Folketingets Retsudvalg 1991-1994.
 Næstformand for Den Konservative Folketingsgruppe 1989-1997.

Privat 
Henning Grove var søn af gårdejer Peder Grove og hustru Anna Marie Grove. Henning Grove var gift med Tove Grove med hvem han havde børnene Carsten Grove, Peder Grove og Charlotte Grove. Børnebørnene tæller Michael Grove, Nickolai Grove og Mathias Grove.

Han blev bisat 15. maj 2014 fra Skals Kirke.

Noter

Eksterne kilder/henvisninger 
 
 Gammelt portrætfoto
 Henning Grove, Folketinget.dk
 HVEM-HVAD-HVOR 1984, Politikens Forlag, København 1983, 

Fiskeriministre fra Danmark
Danske ministre fra Det Konservative Folkeparti
Tidligere folketingsmedlemmer fra Det Konservative Folkeparti
Amtsrådsmedlemmer fra Det Konservative Folkeparti
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Kommandører af 1. grad af Dannebrog
Personer i Kraks Blå Bog (afdøde)
Personer fra Farsø